වෝවික්ෂයර් පිලේ පිට දඟපන්දු යවන්නා වන මොරිස් හෝම්ස්ගේ පන්දු යැවීමේ ඉරියව් සැක සහිත බවට එංගලන්ත ක්‍රිකට් පාලක මණ්ඩලයට වාර්තාවක් ලැබී ඇතැයි ක්‍රීඩා බලධාරීන් ප්‍රකාශ කළහ.ශ්‍රී ලංකාවේ හිටපු ශ්‍රේෂ්ඨ දඟ පන්දු යවන්නා වන මුත්තයියා මුරලිදරන්ට සමාන ඉරියව් සහිත බැවින් ‘ඉංග්‍රීසි මුරලි’ යන අනවර්ථ නාමයෙන් 21 හැවිරිදි මේ පන්දු යවන්නා හඳුන්වනු ලබයි.පසුගිය මාසයේ හෝම්ස් සහභාගි වූ තරගවල දී යවනු ලැබූ දුස්රා සහ ගුග්ලි පන්දු ප්‍රධාන වශයෙන් සැකයට තුඩුදුන් බවට එම තරගයේ විනිසුරුවන් විසින් පැමිණිලි කර ඇත.කෙසේ වූවද ඔහුගේ පන්දු යැවීමේ ඉරියව් පිළිබඳව තීරණයක් ගන්නා තුරු ඔහුට වෝවික්ෂයර් පිල වෙනුවෙන් ක්‍රීඩා කළ හැකිය..